Síðasta löndun frystitogarans Blængs NK á þessu ári fer nú fram í Neskaupsstað . Aflinn í veiðiferðinni var rúmlega 900 tonn en skipið millilandaði 520 tonnum þann 28. nóvember og nam heildarverðmæti aflans í veiðiferðinni 282 milljónir króna , að því er fram kemur á vef Síldarvinnslunnar . Þar segir að Bjarni Ólafur Hjálmarsson hafi verið skipstjóri fyrri hluta veiðiferðarinnar og Theodór Haraldsson síðari hlutann . „ Þetta var stanslaus bölvaður flótti , “ er haft eftir Theodóri . „ Þrátt fyrir erfiði mun árið 2019 verða langbesta ár Blængs bæði hvað varðar aflamagn og aflaverðmæti . Þá hefur aflinn á almanaksárinu tæplega 7.100 tonn og verðmæti hans 2,1 milljarðar króna . Fram kemur á vef Síldarvinnslunnar að skipstjórarnir á Blængi séu afar ánægðir með árið , „ en þeir benda á að þetta sé fyrsta heila árið sem Blængur er gerður út . Einhverjar frátafir frá veiðum hafa einkennt fyrri ár vegna framkvæmda við skipið . Fullvíst má telja að afli Blængs á árinu sé mesti ársafli austfirsks togara . “